CELEX: 22019D0355
Language: el
Date: 2019-02-25 00:00:00
Title: Απόφαση αριθ. 1/2019 της Επιτροπής Πρέσβεων ΑΚΕ-ΕΕ, της 25ης Φεβρουαρίου 2019, που απαλλάσσει τον Διευθυντή του Τεχνικού Κέντρου Γεωργικής και Αγροτικής Συνεργασίας (ΤΚΓΑΣ) όσον αφορά την εκτέλεση του προϋπολογισμού του Κέντρου για το οικονομικό έτος 2017 [2019/355]

5.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 64/11
               
            
         ΑΠΟΦΑΣΗ αριθ. 1/2019 ΤΗΣ ΕΠΙΤΡΟΠΗΣ ΠΡΕΣΒΕΩΝ ΑΚΕ-ΕΕ
         της 25ης Φεβρουαρίου 2019
         που απαλλάσσει τον Διευθυντή του Τεχνικού Κέντρου Γεωργικής και Αγροτικής Συνεργασίας (ΤΚΓΑΣ) όσον αφορά την εκτέλεση του προϋπολογισμού του Κέντρου για το οικονομικό έτος 2017 [2019/355]
         Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
         Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου (1), και ιδίως το άρθρο 2 παράγραφος 6 του Παραρτήματος III,
         Έχοντας υπόψη την απόφαση αριθ. 5/2013 της Επιτροπής των Πρέσβεων ΑΚΕ-ΕΕ, της 7ης Νοεμβρίου 2013, σχετικά με το καταστατικό του Τεχνικού Κέντρου Γεωργικής και Αγροτικής Συνεργασίας (CTA) (2), και ιδίως το άρθρο 4 παράγραφος 2 του παραρτήματος,
         Έχοντας υπόψη την απόφαση αριθ. 3/2006 της Επιτροπής των Πρέσβεων ΑΚΕ-ΕΚ, της 27ης Σεπτεμβρίου 2006, σχετικά με τον δημοσιονομικό κανονισμό του Τεχνικού Κέντρου Γεωργικής και Αγροτικής Συνεργασίας (ΤΚΓΑΣ) (3), και ειδικότερα το άρθρο 26, παράγραφος 5,
         Έχοντας υπόψη τις δημοσιονομικές καταστάσεις του Τεχνικού Κέντρου Γεωργικής και Τεχνικής Συνεργασίας για το οικονομικό έτος 2017, που έληξε στις 31 Δεκεμβρίου 2017,
         Έχοντας υπόψη την έκθεση των ελεγκτών για τους λογαριασμούς του Κέντρου όσον αφορά το οικονομικό έτος 2017,
         Έχοντας λάβει γνώση των απαντήσεων του Διευθυντή του Κέντρου στις παρατηρήσεις των ελεγκτών,
         Έχοντας λάβει γνώση της έγκρισης από το Διοικητικό Συμβούλιο του Τεχνικού Κέντρου Γεωργικής και Αγροτικής Συνεργασίας (ΤΚΓΑΣ) των δημοσιονομικών καταστάσεων και της έκθεσης των ελεγκτών για το οικονομικό έτος 2017,
         Εκτιμώντας τα ακόλουθα:
         
                     (1)
                  
                  
                     Τα έσοδα του Κέντρου για το οικονομικό έτος 2017 προήλθαν κυρίως από συνεισφορές του Ευρωπαϊκού Ταμείου Ανάπτυξης ύψους 14 792 000 EUR,
                  
               
                     (2)
                  
                  
                     Η συνολική εκτέλεση του προϋπολογισμού του Κέντρου από τον Διευθυντή κατά το οικονομικό έτος 2017 επιτρέπει να του δοθεί απαλλαγή όσον αφορά την εκτέλεση αυτού του προϋπολογισμού,
                  
               ΑΠΟΦΑΣΙΖΕΙ:
         
            Άρθρο μόνο
            Η επιτροπή, βάσει της έκθεσης των ελεγκτών και των δημοσιονομικών καταστάσεων του αντίστοιχου οικονομικού έτους, απαλλάσσει τον Διευθυντή του Τεχνικού Κέντρου Γεωργικής και Αγροτικής Συνεργασίας όσον αφορά την εκτέλεση του προϋπολογισμού του Κέντρου για το οικονομικό έτος 2017.
         
         
            Βρυξέλλες, 25 Φεβρουαρίου 2019.
            
               
                  Για την Επιτροπή των Πρέσβεων ΑΚΕ-ΕΕ
               
               
                  Η Πρόεδρος
               
               Luminița Teodora ODOBESCU
            
         
         
            (1)  ΕΕ L 317 της 15.12.2000, σ. 3.
         
            (2)  ΕΕ L 309 της 19.11.2013, σ. 50.
         
            (3)  ΕΕ L 350 της 12.12.2006, σ. 1.